Zuma??? - Page 6 - Stormfront
06-19-2005, 04:01 AM #51
Gaan Mbeki se fyn balanseertoertjie hou?
Stryd om die siel van die ANC
Die slagordes vir die stryd om die ANC se siel het nuwe momentum gekry met die dramatiese afdanking van Jacob Zuma as adjunk-president.
Politieke kenners is dit eens dat dit in die komende maande fyn voetwerk van pres Thabo Mbeki gaan verg in sy jongste politieke balan-seertoertjie om die ANC-alliansie in gelid te hou.
Die twis binne die party gaan nie bloot oor Zuma se afdanking nie, maar oor iets veel dieper: verdeeldheid oor waarheen die regering met die land op pad is en oor talle ander faktore, soos onder meer swak dienslewering.
In ANC-kringe is selfs gesê talle mense op grondvlak steun Zuma omdat hy tuis deel was van die vryheidstryd terwyl Mbeki as deel van die groep beskou word wat in die buiteland gesit en min opgeoffer het.
Hoewel Mbeki wye steun vir sy optrede gekry het, het senior ANC-lede gister erken die party is erg verdeeld oor die saak.
Die moeilike fase lê nou voor en dit kan een van die redes wees waarom Mbeki die land so lank aan die raai hou oor 'n opvolger vir Zuma.
Mbeki het die finale seggenskap oor wie hy wil aanstel, maar in pas met die ANC-tradisie moet hy eers wyd konsulteer. Hy moet ook die woelinge in die linkervleuel van die alliansie dophou, waar Cosatu en die Suid-Afrikaanse Kommunistiese Party kliphard brom.
Zuma word toenemend as 'n martelaarsfiguur beskou, want hy het nog nie kans gehad om sy kant van die saak te stel nie, word gesê.
Een ANC-lid het gister reguit gesê: "Mbeki het hom weerspreek met sy motivering van sy afdanking van Zuma. Hy het die regstelsel gebruik as vertrekpunt, maar die regsproses teen Zuma het dan nog nie eens begin nie."
Ingeligtes het gesê dit lyk in dié stadium of Mosiuoa Lekota, die ANC se nasionale voorsitter, die beste kans het om Zuma op te volg.
Sy posisie word verstrek omdat hy as 'n kompromis-kandidaat beskou word wat die verskillende faksies binne die party bymekaar kan hou.
Boonop is daar in die jongste woelinge maar weer die ou strydbyle van die verlede uitgehaal tussen die uitgewekenes (wat deur Mbeki verteenwoordig word) en die binnelandse vleuel (wat deur Zuma verteenwoordig word).
Lekota, wat al dikwels in die ANC as brandweerhoof gebruik is om politieke vure te blus en skadebeheer toe te pas, is goed toegerus om die spanning hok te slaan as dit verder uitkring.
Mbeki word deur lede van die ou binnelandse vleuel beskuldig dat hy maklik na die pype dans van die internasionale gemeenskap soos die Europese Unie en ander groot nywerheidslande. Daar is selfs gesinspeel dat dit die rede is waarom hy Zuma die trekpas gegee het.
Volgens verteenwoordigers van die ou binnelandse vleuel leef mense in die Mbeki-kamp in 'n ander wêreld. Hulle verstaan nie die behoeftes van mense op grondvlak nie.
Hul skietgoed teen Mbeki is dat baie mense nou slegter daaraan toe is as voor 1994. Die regering se benadering met die ekonomie is dus wat hulle betref verkeerd en 'n mislukking. ANC-lede het egter benadruk dat die alliansie nie sommer sal skeur nie. Daar sal wel toenemende spanning wees wat in 2007 op die spits gedryf kan word by die ANC se nasionale konferensie.
Tony Ehrenreich, Wes-Kaapse sekretaris van Cosatu, het gister by navraag gesê hy respekteer Mbeki se besluit om Zuma af te dank. Dit rig 'n morele kompas. Die vraag is nou hoe dit deur die regering toegepas gaan word. Hy wil hê die ANC/Cosatu/SAKP-alliansie moet byeen kom om die saak te bespreek.
Solly Mapaila, nasionale organiseerder van die SAKP, steun ook die gedagte van 'n vergadering van die alliansie.
Hy het benadruk dat Zuma aan nog niks skuldig bevind is nie en steun het in die breë ANC-beweging. Die SAKP steun hom as 'n leiersfiguur.
06-19-2005, 04:04 AM #52
Mbeki moet slim skuif, óf dis skaakmat
Hy is nie so seker of dit politieke vertroue herstel deur só lank te wag om iemand in die pos van adjunk-president aan te stel nie. Dit is die siening van Richard Calland, politieke ontleder van Idasa.
Dit moet beskou word teen die agtergrond van die moeilike paar weke wat die regering en die land agter die rug het.
Calland sê Mbeki se afdanking van Zuma het 'n sterk boodskap teen korrupsie gestuur.
Hy vermoed egter Mbeki talm met die nuwe aanstelling omdat hy wyd konsulteer om homself te beskerm en die faksies binne die party bymekaar hou.
Dis nou vir Mbeki belangrik om die verskille in die ANC te besleg. En wat nou gebeur, is die volgende fase van sy skaakspel.
Dit bied aan hom geleentheid om iemand van sy keuse groot te maak om by hom die leisels oor te neem. Al is dié persoon nie 'n sukses in sy/haar aanslag in 2007 nie, kan die nuwe adjunk in die toekoms president word.
Hy sê Mbeki het die aankondiging in die parlement gedoen uit sy en sy regering se respek vir die instelling. In die verlede is lede se posisies agter geslote deure uitgeklaar.
Dinsdag was dus 'n afwyking van dié tradisie. Dit sal nie noodwendig weer in die toekoms gebeur nie.
Tog kan dit beskou word as deel van die normalisering van die politieke proses binne ANC-konteks. In die verlede was die ANC 'n bevrydingsbeweging en nou funksioneer hy as politieke party.
06-19-2005, 04:24 AM #53
Korrupsie se lelikste gesig
Dit het pres Thabo Mbeki twee weke geneem om die drie woorde – "algemeen korrupte verhouding" – in die hofuitspraak teen Schabir Shaik te "bestudeer" voordat hy opgetree en adj pres Jacob Zuma van sy pos onthef het.
Maar laat ons nie hiper-krities wees nie: die president moet geprys word vir sy dapper en korrekte optrede, wat sonder twyfel téén die wense van 'n groot gros van sy alliansie-vennote gaan. Vir die toekoms van die demokrasie, Nepad en die Afrika-Unie is dit 'n bemoedigende daad.
Wat Zuma se toekoms betref, is dit sy uitgesproke wens dat hy die kans moet kry om sy onskuld te bewys. Hopelik voldoen die Nasionale Vervolgingsgesag daaraan, sodat die oproerige stemme rondom die saak ook rus kan kry.
Op 'n manier het Mbeki self die lat gepluk vir die grootste politieke uitdaging van sy presidentskap. Dit was hy wat Zuma, teen die wense van talle senior partygenote in, verhef het tot sy tweede-in-bevel – ondanks die feit dat Zuma tot in daardie stadium 'n baie onsuksesvolle minister was in die KwaZulu-Natalse regering, waar sy eie departement in algehele wanorde was.
Dit bring ons by 'n ander vorm van korrupsie, wanneer mense aangestel word in poste wat bo hul vermoëns is en dan mildelik vergoed en selfs bevorder word ondanks hul mislukkings. In so baie gevalle kan hulle net hul werk gedoen kry deur van buitekonsultante gebruik te maak, en weer is dit die belastingbetaler wat moet opdok.
Op die ou end is die hele land, en dikwels ook die armstes onder die armes, die slagoffers van sulke merietelose, ideologiese en nepotistiese aanstellings. Die gevolge hiervan is op elke vlak van regering en in haas elke departement te sien, en duideliker as die huidige landwye onrus oor gebrekkige dienslewering kan dit seker nie. Talle departemente funksioneer teen halfpas, om die eenvoudige rede dat daar nie geskikte swart kandidate is om die poste te vul nie.
Dit geld nie net vir politieke aanstellings nie. Die kundigheidsgebreke in die SA Statistiekdiens het gelei, en lei steeds, tot swak beplanning op talle fronte. Verlede week was daar nuwe onthullings oor hoe poste in die land se forensiese dienste deur onbevoegdes gevul móét word om te voldoen aan die regering se ideologie van transformasie tot elke prys.
Transformasie moet wel plaasvind, maar die ANC se haas dat die land se demografie nóú en in elke struktuur gereflekteer moet word, is dwaas. 'n Wenland word gebou op die fondamente van goeie onderwys, ondervinding en kundigheid – nie deur kennis en ondervinding die rug te keer, landuit te dryf en dit te vervang met merietelose ideologiese aanstellings nie.
Dit is opsigself 'n erge vorm van korrupsie en geen resep vir die bou van 'n wenland vir al sy inwoners nie.
06-19-2005, 04:29 AM #54
Zuma kon alles gespaar gewees het
Enkele minute voordat Jacob Zuma Dinsdagmiddag lede van die media in Tuynhuys langs die parlement in Kaapstad toegespreek het, het 'n amptenaar groot, swart panele by die podium weggeskuif waar Zuma sou praat.
'n Agtergrond met afbeeldings van die landwapen was skielik sigbaar. Maar byna onmiddellik is die swart panele weer teruggeskuif en Zuma het teen 'n swart agtergrond gepraat.
Of dit per ongeluk was, is nie seker nie, maar wel gepas omdat Zuma immers nie meer 'n lid van die uitvoerende gesag is nie. Pres Thabo Mbeki het hom kort vantevore in 'n toespraak in die parlement die trekpas gegee.
Maar moet tog nie dink Zuma is geskiedenis nie. Want dit was duidelik dat hy nog ambisie het om die swart panele in die toekoms weg te skuif en weer as 'n lid van die regering teen 'n agtergrond van die landwapen te praat.
Die gevolge van die druk en spanning van die voorafgaande dae was weliswaar duidelik op Zuma se gesig sigbaar toe hy sy staan gekry het. Maar hy het niks van sy gemaklike styl, warmte en vriendelikheid verloor waarmee hy in die verlede op Woensdagmiddae in vraetyd in die nasionale vergadering selfs lede van die opposisie uit sy hand laat eet het nie.
Hy het in beheer van sake gelyk - amper presidensieël - en net soms senuagtig aan sy das gevat. In 'n toespraak van sowat 15 minute het hy geen doekies omgedraai nie. Hy het benadruk dat Mbeki 'n besluit geneem het oor sy teenwoordigheid in die kabinet en bygevoeg dat sy gewete skoon is.
Terwyl sy personeel met stroewe gesigte geluister het (hul toekoms is immers ook onseker), het die voormalige adjunk-president koel en kalm laat blyk dat sy politieke loopbaan nog lank nie verby is nie. Hy bly aan as lid van die ANC, maar nog belangriker - ook as adjunk-president van die alliansie.
In vraetyd het hy selfs verder gegaan en gesê hy kan in die toekoms nog president van die land word - as die ANC dit so wil hê.
Hy het die vrae gemaklik geantwoord en telkemale in daardie laaste ure van hom in Tuynhuys lekker gelag. Toe iemand by hom wou weet wie hom moet opvolg as adjunk-president, het Zuma gewys waarom hy so groot aanhang by ondersteuners op grondvlak het. Hy het uit sy maag gelag en geantwoord dit is Mbeki se prerogatief om daaroor te besluit. Zuma se laaste optrede voor die media in Tuynhuys was in skrille kontras met die voorafgaande gebeurde in die parlement. Mbeki was ernstig en ministers en LP's het aandagtig na hom geluister. Voordat die verrigtinge amptelik begin het, was daar wel 'n gemoedelike atmosfeer en die vriendelikheid van Mosiuoa Lekota, minister van verdediging en voorsitter van die ANC, was veral opvallend. Lekota moes verseker geweet het wat Mbeki gaan sê. Het hy miskien gedink: hier is ná dese een minder teenstander op pad na die presidentskap?
'n Onsekere Ebrahim Rasool, Wes-Kaapse premier, het as lid van die nasionale raad van provinsies opgedaag en dit was duidelik dat hy nog sy wonde lek ná sy vernederende nederlaag verlede naweek as voorsitter van die ANC in die Wes-Kaap.
Nadat Mbeki gepraat het, het die lyftaal van LP's en mense op die openbare galery harder as woorde gepraat. Dit het nie gelyk of Cosatu-lede dié dag in hul dagboeke gaan aanteken as 'n dag van oorwinning nie.
Die nasionale vergadering het daarna met sy werksaamhede begin en die ANC het gou die aandag van sy eie verdeeldheid probeer aftrek. 'n ANC-LP het in 'n ledeverklaring verwys na senior DA-jeuglede wat na die ANC oorgestap het.
Kort daarna was LP's getuie van 'n rare gebeurtenis in die NV: Tony Leon, die DA-leier, het 'n pluimpie vir Mbeki gehad. En dit omdat hy Zuma in die pad gesteek het...
Dié middag van politieke drama en teater op sy beste is verder aangevul met 'n stukkie ironie. Mangosuthu Buthelezi, die IVP-leier, het 'n ledeverklaring voorgelees. Hy het gesê Mbeki het geen ander keuse gehad nie, maar hy het ook 'n goeie woordjie vir Zuma, 'n mede-Zoeloe, gehad. Hy het meegevoel met Zuma uitgespreek en bygevoeg dis jammer dat só 'n vooraanstaande leier geval het. En dié woorde uit Buthelezi se mond was ironies. Hý het in 1999 die adjunk-presidentskap van die hand gewys en as dinge destyds anders uitgewerk het, kon Zuma Dinsdagmiddag se groot verleentheid gespaar gewees het.
06-19-2005, 04:32 AM #55
Mbeki se troefkaarte
Almal weet waarom pres Thabo Mbeki vir Jacob Zuma gevra het om sy lessenaar as adjunk-president van die land skoon te maak. Maar dat Zuma steeds die adjunk-president van die ANC is, laat op die oog af die raaisel verdiep oor die politieke magspel in Suid-Afrika.
Dit het nuwe vrae laat ontstaan.
Gaan Zuma dalk nie tog vir Mbeki ore aansit terwyl hy vasklou aan sy laaste magsposisie nie? Hy kon immers uit die pos bedank het. Of gaan hyself uiteindelik in 'n spinnerak vasval waarvan al die drade nie nou sigbaar is nie?
Daar is eengesindheid in politieke kringe dat die leierswoelinge in ANC-geledere koersbepalend vir die land se toekoms kan wees.
Politieke kenners en politici het egter verskillende verduidelikings vir die Babelse verwarring wat ontstaan het.
ANC-lede sê Mbeki kon nie vir Zuma in die pad steek as adjunk-president van die ANC nie. Dit is so eenvoudig soos dit. Dit kan net gedoen word deur afgevaardigdes na die vyfjaarlikse nasionale konferensie van die ANC.
Nog 'n vraag wat opduik, is of Mbeki en Zuma nie dalk om die linkervleuel van die ANC te paai, 'n ooreenkoms gesluit het ter wille van party-eenheid nie, en daarom dat Zuma aanbly? Nee, sê ANC-lede beslis.
Maar wat dan van Zuma se vooruitsigte? Weliswaar het Zuma se afdanking nadelige fisieke gevolge vir hom – hy moet voortaan sonder 'n klomp voordele klaarkom, onder meer 'n vet salarispakket van sowat R870 000 per jaar , 'n heeltydse sekuriteitspan, 'n spog-ampswoning en vliegtuigritte met die presidensiële straler.
Maar met die adjunk-presidentskap van die ANC steeds in sy sak, het hy op die oog af 'n handige stukkie gereedskap wat hom nog kan help om oor twee jaar president van die ANC en later, in 2009, van die land te word. Op die lang duur kan hy dus selfs meer fisieke voordele kry as wat hy nou verloor.
En dis juis lede van die linkervleuel wat hom kan nader trek as kandidaat.
ANC-lede sê vergeet tog van samesweringsteorieë. Mbeki het bloot die mag van die staat en sy party geskei.
Dr Dirk Kotzé, ANC-kenner en senior lektor in politieke wetenskap aan Unisa, sê ook samesweringsteorieë dra hier nie water nie. Dat die twee leiers nie Dawid en Jonathan is nie, weerlê dit al klaar.
Tog gee hy 'n ander perspektief. Hy twyfel of Zuma 'n binnebaan het omdat hy steeds adjunk-president van die ANC is. Zuma sal bly hoop hy kan president word. Maar Kotze sinspeel daarop dat die begin van die einde vir Zuma aangebreek het. In die maande wat kom, sal Zuma op die harde manier leer dat sy bedingingsmag in die ANC taan. Die poste van adjunk-president van die land en dié van die ANC vul mekaar aan.
Dis dieselfde met provinsiale voorsitters van die ANC wat nie premiers is nie. Dit veroorsaak probleme, maar die premiers kan beleid uitvoer. Dieselfde met die adjunk-presidentskap van die ANC.
Dr Pieter Mulder, leier van die Vryheidsfront Plus, sê die situasie is eenvoudig. Sy verduideliking vir wat gebeur het, is dat dit 'n gewone politieke magspel is. En hy glo hy weet waarvan hy praat. "Dit laat my terugdink aan iets wat ek self in die verlede beleef het.
"Dit herinner sterk aan die magspel in 1978 in die destydse NP wat oudpresident PW Botha teen my pa, dr Connie Mulder, gespeel het. Sy pos was in daardie stadium Transvaalse leier van die NP, wat die sterkste enkele magsbasis in die party was. Hy is algemeen as die kroonprins beskou en het 'n goeie kans gehad om die leisels by John Vorster as eerste minister oor te neem.
"Ek wil nie ou koeie uit die sloot grawe nie, maar Mbeki se optrede laat my dink aan wat Botha destyds gedoen het. Daar is vergelykings. Gebeurde in die destydse inligtingsdebakel is gebruik om my pa verdag te maak. Net soos Zuma oor 'n tydperk heen verdag gemaak is, is my pa ook oor vyf jaar verdag gemaak deur lekkasies en skinderveldtogte.
"Die inligtingsdebakel is deur Botha se ondersteuners gebruik om 'n teenstander uit te knikker – nes Zuma nie nou geleentheid gegee word om sy saak te stel, is my pa ook destyds doodgeswyg.
"Hoewel dit 'n politieke magspel is, is daar besliste verskille tussen Zuma en my pa se situasie. My pa is nooit in 'n hof of enige ander instansie aan korrupsie verbind nie. Hy is nooit aan korrupsie skuldig bevind nie."
Mulder sê Mbeki gebruik nou ook 'n politieke magspel as middel om Zuma uit die wedloop om die presidentskap te knikker.
06-21-2005, 05:26 AM #56
ANB PERSVERKLARING 20 Junie 2005
ZUMA – SY AFDANKING KAN ERNSTIGE GEVOLGE VIR SUID-AFRIKA INHOU
Jacob Zuma se bewering in The Sunday Independent van 19 Junie 2005 dat hy vir Mbeki gedwing het om hom af te dank, moet gesien word teen die historiese agtergrond van hul Umkhonto we Sizwe kameraadskap. Volgens die USA Senate Committee on Security and Terrorism was beide Mbeki en Zuma in 1985 gelys as mees bekende militante naas Nzo, Hani, Modise en Joe Slovo. Mbeki en Zuma was dus "partners in crime". Nie eens die ANC se infame Tutu kommissie het kans gesien om Mbeki en Zuma kwytskelding vir hul dade te verleen nie!
Mbeki se versuim om onmiddellik na regter Squires se uitspraak vir Zuma af te dank, het o.a. moontlik te doen met sy en Zuma se eertydse terroriste bedrywighede. 'n Korrupte verhouding tussen Zuma en Shaik weeg nie eens op teen die moontlike uitvoer en opdrag van "kill a farmer, kill a boer" en "one settler, one bullet" nie!
Zuma kan uit wraak ook Mbeki se beeld skaad. Verder het Zuma die Zoeloes met koning en al van Buthelezi vervreem en vir die ANC gebuit.
Dit blyk ook nou dat Cosatu en die SAKP hul invloed in die ANC via Zuma versterk het. Díe onthulling van Cosatu en die SAKP in The Sunday Independent is 'n openlike erkenning waarom arbeids-, wapen-, mineraal-, grond hervorming- en ander wetgewing kommunisties van aard is. Dit blyk nou dat Zuma die spreekwoordelike stert was, wat die hond geswaai het.
Mbeki word deur die SAKP en Cosatu gesien as onredelik omdat Zuma volhou dat hy onskuldig is aan enige oortreding. Gesien vanuit swart kiesers se "Afrika oogpunt", is Zuma tegnies onskuldig. Die blankes se Westerse siening, naamlik dat die blote koppeling van jou naam aan 'n korrupte persoon onhoudbaar is, is vreemd aan Afrika en irrelevant. Die gierigheid en spandabele lewenstyl van Zuma is vir dieselfde rede net vir die blankes onaanvaarbaar.
Alhoewel onthef van sy pos as adjunk-staatspresident is dit duidelik dat Zuma se steun nie afgeneem het nie. Op 16 Junie se jeugdagvieringe het die massas luid geskreeu "Phansi ngo (af met) Mbeki. Phambili ngo (vorentoe met) Zuma" en by een geleentheid is S'bu Ndebele, KwaZulu-Natal se premier, verskreeu en met bottels en ander voorwerpe bestook. Op Nelspruit waar Zuma self opgtree het, het die grond getril toe duisende jeugdiges mnr. Jacob Zuma verwelkom. Zuma het by hierdie geleentheid onder dawerende toegejuiging sy toespraak afgesluit met 'n vryheidslied: awulethe umshini wami (gee my my wapen).
Volgens Aubrey Matshiqi kan die moontlike kwytskelding van Zuma deur 'n hof, sou hy vervolg word, ernstige gevolge vir Mbeki inhou.
Ondanks die afdanking van Zuma deur Mbeki en die lofprysing wat hy uit alle oorde ontvang, bevind hy homself steeds in 'n onbenydenswaardige posisie, wat ernstige gevolge vir Suid–Afrika kan inhou.
Die ANB doen in die lig van dié gebeure 'n beroep op die blankes om te konsolideer en hul voortgesette deel name aan die ANC/SAKP/Cosatu bestel in heroorweging te neem.